देव तिवारी के निधन पर सीएम ने जताया शोक
जमशेदपुर | महानगरभाजपा के पूर्व अध्यक्ष रामबाबू तिवारी के पिता देव कुमार तिवारी के निधन पर मुख्यमंत्री रघुवर दास ने गहरा शोक व्यक्त किया है। मुख्यमंत्री ने कहा कि देव कुमार तिवारी समाजसेवी थे। वे मृदुभाषी, मिलनसार एवं सहृदय व्यक्ति थे। सीएम की ओर से उनके आप्त सचिव मणींद्र कुमार चौधरी ने गुरुवार को जारी प्रेस बयान में कहा कि वे आजीवन दीन-दुखियों की सेवा में लगे रहे। टिस्को में नौकरी के दौरान मजदूर साथियों के सुख-दुख में हमेशा खड़े रहे। उनके दरवाजे से कोई खाली हाथ नहीं जाता था। सामाजिक कार्यों में भी उनकी गहरी अभिरूचि थी। ईश्वर उनकी आत्मा को शांति प्रदान करे।
bho_Deva hin_Deva